Държавен вестник, бр. 58, 2018 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  58
(ii) да упражнява правомощията и от-
говорностите, които са му делегирани от 
Асамблеята;
(iii) в периода между сесиите на Асамблеята 
да координира дейностите на Организацията в 
рамките на стратегията, работната програма и 
финансовата рамка, утвърдени от Асамблеята;
(iv) за всяка редовна сесия на Асамблеята 
да изготвя доклад за извършената от Орга-
низацията работа;
(v) да изготвя с подкрепата на Генералния 
секретар предложения относно цялостната 
стратегия и работната програма, които се 
приемат от Асамблеята;
(vi) да разглежда финансовите отчети и 
проектобюджета, изготвени от Генералния 
секретар, и да ги предоставя за одобрение 
на Асамблеята заедно със своите коментари 
и препоръки относно разпределението на 
разходите за програмните дейности;
(vii) да разглежда направени от спомагател-
ните органи предложения и да ги представя:
· пред Асамблеята за всички въпроси, по 
които решение се взема от Асамблеята; 
· обратно на спомагателния орган, когато 
счете за необходимо; или
· пред Държавите-членки за одобрение 
чрез кореспонденция (неприсъствено);
(viii) да представя на Асамблеята предложе-
ния за създаването на спомагателни органи; и
(ix) да разглежда проектоспоразумения 
между Организацията и други организации и 
да ги представя на Асамблеята за одобрение.
Член VII
(а) Във Финансовия съвет могат да участ-
ват всички Държави-членки. Всяка Държава-
членка има право на един глас.
(б) Финансовият комитет обикновено се 
свиква в рамките на всяка редовна сесия на 
Асамблеята, но когато е целесъобразно, могат 
да се свикат и допълнителни сесии. 
(в) Функциите на Финансовия комитет 
са да разглежда финансовите отчети, про-
ектобюджета и административните отчети, 
подготвени от Генералния секретар, и да 
представя на Асамблеята своите коментари 
и препоръки по тях. 
(г) Финансовият комитет избира свой 
председател и заместник-председател.
Член VIII
(а) Секретариатът се състои от Генерален 
секретар, Директори, както и друг персонал 
съобразно нуждите на Организацията. 
(б) Генералният секретар поддържа цялата 
документация, необходима за ефективното 
изпълнение на функциите на Организацията, 
и подготвя, събира и разпространява всякакви 
документи, които са необходими за нейната 
работа.
(в) Генералният секретар е главното ад-
министративно длъжностно лице в Органи-
зацията.
(г) Генералният секретар:
(i) подготвя и предава на Финансовия 
комитет и на Съвета финансовите отчети за 
всяка година и проектобюджет за три години 
с отделни калкулации за всяка година; и
(ii) предоставя постоянно на Държавите-
членки информация относно дейността на 
Организацията. 
(д) Генералният секретар приема да изпъл-
нява всички други функции, които могат да 
му бъдат възложени по силата на Конвенцията 
от Асамблеята или от Съвета.
(е) При изпълнение на своите задължения 
Генералният секретар, Директорите и персо-
налът не търсят и не получават инструкции от 
никоя Държава-членка или орган, външен за 
Организацията. Те се въздържат от всякакви 
действия, които може да са несъвместими с 
техния статут на служители на международна 
организация. Всеки член от своя страна се 
задължава да уважава изключително меж-
дународния характер на отговорностите на 
Генералния секретар, на Директорите и на 
персонала и да не се опитва да им влияе при 
изпълнение на техните задължения.
Член IX
Ако не може да се постигне единодушие, 
за вземане на решенията се прилагат следните 
разпоредби:
(а) Освен ако не е регламентирано друго 
в Конвенцията, всяка Държава-членка има 
право на един глас.
(б) При избора на Генералния секретар и 
Директорите всяка Държава-членка има право 
на определен брой гласове в съответствие с 
общия тонаж на своя флот.
(в) Освен ако не е регламентирано друго 
в Конвенцията, решенията се вземат с обик-
новено мнозинство на гласовете на присъст-
ващите и гласуващи Държави-членки, а ако 
е налице равенство на гласовете, решаващ 
глас има Председателят.
(г) Решения по въпроси, свързани с по-
литиката и финансите на Организацията, 
включително с внасянето на изменения в Об-
щия и във Финансовия регламент, се вземат 
с мнозинство от две трети от гласовете на 
присъстващите и гласуващи Държави-членки.
(д) За целите на букви „в“ и „г“ от насто-
ящия член и буква „б“ от член XXI по-долу 
фразата „присъстващите и гласуващи Дър-
жави-членки“ означава „Държавите-членки, 
които присъстват и излъчват положителен 
или отрицателен глас“. Държави-членки, ко-
ито се въздържат от гласуване, се считат за 
„негласуващи“.
(е) При представяне на Държавите-членки 
на предложения за одобрение съгласно член 
VI (ж) (vii) решението се взема с мнозинство 
от гласовете на гласувалите Държави-членки, 
като не по-малко от една трета от всички 
Държави-членки трябва да са излъчили по-
ложителни гласове.